CELEX: 62018CN0008
Language: fi
Date: 2018-01-03 00:00:00
Title: Asia C-8/18: Ennakkoratkaisupyyntö, jonka Vilniaus apygardos teismas (Liettua) on esittänyt 3.1.2018 – TE, UD, YB ja ZC v. Luminor Bank AB

30.4.2018   
            
            
               FI
            
            
               Euroopan unionin virallinen lehti
            
            
               C 152/2
            
         Ennakkoratkaisupyyntö, jonka Vilniaus apygardos teismas (Liettua) on esittänyt 3.1.2018 – TE, UD, YB ja ZC v. Luminor Bank AB
   (Asia C-8/18)
   (2018/C 152/03)
   Oikeudenkäyntikieli: liettua
   
      Ennakkoratkaisua pyytänyt tuomioistuin
   
   Vilniaus apygardos teismas
   
      Pääasian asianosaiset
   
   
      Kantajat: TE, UD, YB ja ZC
   
      Vastaaja: Luminor Bank AB
   
      Ennakkoratkaisukysymykset
   
   
               1)
            
            
               Onko luonnollista henkilöä, joka ennen direktiivin 2004/39/EY (1) 70 artiklassa mainittua päivämäärää 1.11.2007 osti pankilta johdannaisrahoitusvälineen käyttäen kyseiseltä pankilta lainattuja varoja pankin hyväksi annettua vakuutta vastaan, pidettävä unionin oikeuden mukaisena kuluttajana sillä perusteella, että kuluttajanoikeuksia koskevan direktiivin 2011/83/EU (2) 3 artiklan 3 kohdan d alakohdassa säädetään, että kyseistä direktiiviä ei sovelleta sopimuksiin, jotka koskevat rahoituspalveluja?
            
         
               2)
            
            
               Onko luonnollista henkilöä, joka ennen direktiivin 2004/39/EY 70 artiklassa mainittua päivämäärää 1.11.2007 osti pankilta johdannaisrahoitusvälineen käyttäen kyseiseltä pankilta lainattuja varoja pankin hyväksi annettua vakuutta vastaan, pidettävä unionin oikeuden mukaisena yksityisasiakkaana ja rahoitusvälineiden ei-ammattimaisena sijoittajana, ja jos näin on, onko nyt käsiteltävässä tapauksessa sovellettava unionin oikeuden säännöksiä, jotka koskevat kuluttajille tiedottamista koskevia velvoitteita ja joissa kielletään eturistiriidat, kun pankki tarjoaa ja myy rahoitusvälinettä, kuten direktiivin 2003/6, (3) direktiivin 2003/71/EY, (4) direktiivin 2001/34/EY, (5) asetuksen (EY) N:o 809/2004, (6) MiFID II -direktiivin (7) säännöksiä ja muita unionin oikeuden sääntöjä, joilla suojataan rahoitusvälineiden kuluttajien oikeuksia?
            
         
               3)
            
            
               Onko sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annettua direktiiviä 2003/6/EY tulkittava siten, että sen seikan tiedottamatta jättämisellä, ettei rahoitusvälineen tarjoajalla ole lupa tarjota kyseistä rahoituspalvelua, olennaisten tietojen ilmoittamatta jättämisellä esitteessä ja esitteen täydennyksessä sekä mahdollisella rahoitusvälineen tarjoajan eturistiriidalla voi rahoitusvälinettä koskevien sopimusten tekovaiheessa olla suora vaikutus (tiettyyn suuntaan) kyseisen rahoitusvälineen hintaan ja että sopimuksen toisella osapuolella on näin ollen oikeus vaatia, että kyseiset sopimukset kumotaan tai niitä muutetaan tai että aiheutuneista tappioista maksetaan korvausta?
            
         
      (1)  Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21.4.2004 annettu Euroopan parlamentin ja neuvoston direktiivi 2004/39/EY (EUVL 2004, L 145, s. 1).
   
      (2)  Kuluttajien oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annettu direktiivi 2011/83/EU (EUVL 2011, L 304, s. 64).
   
      (3)  Sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annettu Euroopan parlamentin ja neuvoston direktiivi 2003/6/EY (EUVL 2003, L 96, s. 16).
   
      (4)  Arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta 4.11.2003 annettu Euroopan parlamentin ja neuvoston direktiivi 2003/71/EY (EUVL 2003, L 345, s. 64).
   
      (5)  Arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta 28.5.2001 annettu Euroopan parlamentin ja neuvoston direktiivi 2001/34/EY (EYVL 2001, L 184, s. 1).
   
      (6)  Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annettu komission asetus (EY) N:o 809/2004 (EUVL 2004, L 149, s. 1).
   
      (7)  Rahoitusvälineiden markkinoinnista sekä direktiivin 2002/92/EY ja direktiivin 2011/61/EU muuttamisesta 15.5.2014 annettu Euroopan parlamentin ja neuvoston direktiivi 2014/65/EU (EUVL 2014, L 173, s. 349).